MTC-GPSC-MAKRO-DIF พาเหรดขึ้นชั้น “ฟุตซี่ Large/Mid Cap” ลุ้นแรงซื้อต่างชาติหนุน!
MTC-GPSC-MAKRO-DIF พาเหรดขึ้นชั้น “ฟุตซี่ Large/Mid Cap” ลุ้นแรงซื้อต่างชาติหนุน!
18 ก.พ. 2562

นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บล.โนมูระ พัฒนสิน เปิดเผยว่าดัชนี FTSE All Word Asia-Pacific ได้มีการเปิดเผยรายชื่อหลักทรัพย์ชุดใหม่ที่ถูกนำเข้าในส่วนของ Large Cap – Mid Cap ดังนี้
โดยดัชนี FTSE Large Cap ปรับเพิ่มหุ้นไทย HMPRO, GULF, EA, MINT, MAKRO, BEM, DIF และไม่มีถอดออก
ขณะที่ดัชนี FTSE Mid Cap ปรับเพิ่มหุ้นไทย MTC, GPSC และไม่มีถอดออก แต่มีการอัพเกรด HMPRO, GULF, EA, MINT,  BEM ไป Large Cap
ส่วนดัชนี FTSE Small Cap ปรับเพิ่ม AEONTS, EGATIF, WHART และถอด IMPACT, VIBHA, CCET, FPT (TICON) ออก ขณะที่ DIF ถูกอัพเกรดไป Large Cap เช่นเดียวกับ MTC, GPSC ถูกอัพเกรดไป Mid Cap
ทั้งนี้ นักลงทุนต่างชาติต่างให้ความสำคัญกับหุ้นที่ถูกนำเข้า FTSE All Word Asia-Pacific ในส่วนของ Large Cap – Mid Cap เป็นหลัก โดยเฉพาะที่เข้ามาใหม่ หรือกลุ่มที่ถูกยกระดับจาก Small Cap ขึ้นมา ดังนั้นจะพบว่า DIF, MAKRO, MTC, GPSC เป็นเป้าของเม็ดเงินต่างชาติรอบนี้ ซึ่งจะมีการ Rebalance วันที่ 15 มีนาคม 2562